ET
17.1.2022
Euroopa Liidu Teataja
C 24/11
Foundation for the Protection of the Traditional Cheese of Cyprus named Halloumi 3. juunil 2021 esitatud apellatsioonkaebus Üldkohtu (teine koda) 24. märtsi 2021. aasta otsuse peale kohtuasjas T-282/19: Foundation for the Protection of the Traditional Cheese of Cyprus named Halloumi versus EUIPO (Kohtuasi C-345/21 P) (2022/C 24/14) Kohtumenetluse keel: inglise Pooled Apellant: Foundation for the Protection of the Traditional Cheese of Cyprus named Halloumi (esindajad: S. Malynicz, BL, barrister S. Baran, solicitor V. Marsland) Teine menetlusosaline: Euroopa Liidu Intellektuaalomandi Amet Euroopa Kohus (apellatsioonkaebuste menetlusse võtmise üle otsustav koda) otsustas 23. novembri 2021. aasta määrusega jätta apellatsioonkaebuse menetlusse võtmata ja jätta Foundation for the Protection of the Traditional Cheese of Cyprus named Halloumi kohtukulud tema enda kanda.
Eelotsusetaotlus, mille on esitanud Sąd Okręgowy w Warszawie (Poola) 21. juulil 2021 – J.K., B.K. versus riigi osalusega ettevõte X (Kohtuasi C-452/21) (2022/C 24/15) Kohtumenetluse keel: poola Eelotsusetaotluse esitanud kohus Sąd Okręgowy w Warszawie
Põhikohtuasja pooled Hagejad: J.K., B.K. Kostja: Riigi osalusega ettevõte X
Eelotsuse küsimused Kas ELTL artikli 191 lõikeid 1 ja 2, Euroopa Liidu põhiõiguste harta artikleid 7, 17 ja 37 tuleb Euroopa Parlamendi ja nõukogu 25. juuni 2002. aasta direktiivi 2002/49/EÜ, mis on seotud keskkonnamüra (1) hindamise ja kontrollimisega, artikli 1 lõikest 1 ning artiklitest 2, 8 ja 9 lähtuvalt tõlgendada nii, et nendega on vastuolus liikmesriigi õigus[normi] – 27. aprilli 2001. aasta keskkonnakaitse seaduse (Prawo ochrony środowiska) artikli 129 lõike 4, milles nähakse kinnisvara kasutamise viisi piiramisega seotud nõuete esitamiseks ette kolmeaastane tähtaeg – niisugune tõlgendus, mis takistab lennuvälja käitamisega seotud piiratud kasutusega alaga hõlmatud kinnisvara omanikel saada hüvitist kinnisvara väärtuse vähenemise eest ja hoone heliisolatsiooni uuendamise kulude hüvitamist, nagu käesoleval juhul?
(1)
ELT 2002, L 189, lk 12.